31994R0705
L 085/7
JURNALUL OFÍCIAL AL UNIUNII EUROPENE
REGULAMENTUL (CE) NR. 705/94 AL COMISIEI
din 29 martie 1994
de modificare a Regulamentului (CEE) nr. 1858/93 de stabilire a normelor de aplicare a Regulamentului (CEE) nr. 404/93 al Consiliului în ceea ce privește regimul de ajutor compensator pentru pierderea de încasări din comercializare în sectorul bananelor
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 404/93 al Consiliului din 13 februarie 1993 privind organizarea comună a pieței în sectorul bananelor (1), modificat de Regulamentul (CE) nr. 3518/93 al Comisiei (2), în special articolul 14,
întrucât Regulamentul (CEE) nr. 1858/93 al Comisiei (3), modificat de Regulamentul (CE) nr. 526/94 (4), prevede că plata avansului este subordonată constituirii unei garanții în momentul depunerii cererii;
întrucât, în interesul producătorilor comunitari, este preferabil să se prevadă constituirea garanției nu în momentul depunerii cererii, ci înainte de plata acestui avans;
întrucât măsurile prevăzute de prezentul regulament sunt în conformitate cu avizul Comitetului de gestionare a bananelor,
ADOPTĂ PREZENTUL REGULAMENT:
Articolul 1
Articolul 4 alineatul (3) din Regulamentul (CEE) nr. 1858/93 se înlocuiește cu următorul text:
„(3) Plata avansului se subordonează constituirii unei garanții. Valoarea acestei garanții se stabilește la 50 % din valoarea avansului.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 martie 1994.